ปตท.สผ.มีเฮพบออสซีเพิ่มขุดหาห่างฝั่ง
ปตท.สผ.เจาะพบก๊าซเพิ่ม 28-30 ล้านลูกบาศก์ฟุต ในออสเตรเลีย
22 ก.ย. 2554

ปตท.สผ.เจาะพบก๊าซเพิ่ม 28-30 ล้านลูกบาศก์ฟุต ในออสเตรเลีย
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม หรือ ปตท.สผ. (PTTEP) เปิดเผยว่า บริษัท พีทีทีอีพี ออสตราเลเชีย (แอชมอร์ คาร์เทียร์) ซึ่งเป็นบริษัทย่อยของ ปตท.สผ. ดำเนินการขุดเจาะหลุมประเมินผลแคช2 ในแหล่งแคชและเมเปิล แปลง AC/RL7 ในประเทศออสเตรเลียประสบความสำเร็จพบก๊าซธรรมชาติทำให้มีความมั่นใจในศักยภาพของแหล่งนี้
นอกจากนี้ ได้ทำการเจาะหลุมประเมินผลแคช2 ถึงระดับความลึกสุดท้ายที่ 4,135 เมตร พบก๊าซธรรมชาติและได้ทดสอบอัตราการไหลจาก 2 โซน พบอัตราการไหลของก๊าซ เฉลี่ย 28 และ 30 ล้านลูกบาศก์ฟุตต่อวัน และคอนเดนเสท 737 และ 663 บาร์เรลต่อวัน
ผลการขุดเจาะหลุมประเมินผลในครั้งนี้ถือเป็นข้อมูลสำคัญในขั้นตอนการศึกษาการออกแบบด้านวิศวกรรมเบื้องต้น เพื่อพิจารณาศักยภาพในการพัฒนาโครงการเรือผลิตก๊าซธรรมชาติเหลว (FLNG) ในทะเลติมอร์ ซึ่งเป็นโครงการที่จะทำให้การพัฒนาแหล่งก๊าซธรรมชาติที่อยู่ห่างไกลมีความเป็นไปได้ 
แปลง AC/RL7 ตั้งอยู่ในทะเลติมอร์ห่างจากเมืองดาร์วิน 700 กิโลเมตร